
Budapest imázsának vizsgálata

Témánk Budapest imázsának a vizsgálata volt a külföldi és a magyar diákok szemével.
Kutatásunk célja, hogy olyan marketingkommunikációs stratégiát állítsunk össze, amely figyelemfelkeltően hat a korunkbeliek számára. Szekunder és primer kutatásokat végeztünk. Primer kutatásaink a következőek: mélyinterjú, fókuszcsoportos megkérdezés, kérdőíves felmérés. Legfőbb hipotéziseink az alábbiak voltak:

H1: a magyarok Budapestről alkotott képe negatívabb, mint a külföldieké

H2: a külföldiek Magyarországot és Budapestet egy fogalomként tekintik
H3: a külföldi sajtóban megjelent, Budapesttel kapcsolatos hírek eljutnak az általunk megkérdezett fiatal korosztályhoz
H4: Prága népszerűbb város, mint Budapest
Arra a következtetésre jutottunk, hogy célcsoportjainkat tekintve különböző kommunikációs eszközökre van szükségünk. A megkérdezett külföldi fiatalok pozitívabb megítéléssel illették fővárosunkat hazai társainkkal szemben.
Budapestnek szüksége van marketingkommunikációs eszközökre ahhoz, hogy előkelő pozíciót foglaljon el a világ nagyvárosai között.



